kardosdrur/scandi-wiki huggingface dataset:
Dharavi

Dharavi er et distrikt i den centrale del af Mumbai, Indien og er et af verdens største og mest koncentrede slumkvarterer. På et areal på omkring 2,3 km² bor over en halv million mennesker; ved den sidste optælling i 1986 taltes en befolkning på 530.000 mennesker, i 2004 blev antallet af indbyggere anslået til mindst 600.000 (ca. 260.000 pr km²).

Sammenlignet med danske forhold er Danmarks befolkningstæthed 129,5 personer pr. km². Med en befolkningstæthed som i Dharavi ville der således i Danmark bo ca. 10,6 milliarder mennesker.

Dharavi har en omfattende virksomhed med genvinding og økonomer anslår, at denne virksomhed årligt omsætter for omkring 700 millioner britiske pund og beskæftiger over 200.000 mennesker. Myndighederne har planlagt omfattende udbygning i distriktet. Med projektnavnet "Vision Mumbai" skal en nyrenoveret bydel stå klar i 2013. Blandt indbyggerne i Dharavi er der imidlertid modstand mod byfornyelsesprojektet, da man frygter de konsekvenser det vil kunne få for genvendingsvirksomheden og de øgede leveomkostninger i form af højere husleje i de nybyggede huse.

Geografi 
Dharavi ligger mellem Mumbais to vigtigste jernbanelinjer for nærtrafik, Western Railway og Central Railway. Vest for Dharavi ligger bydelene Mahim og Bandra og nord for Dharavi ligger floden Mithi, der løber ud i det Arabiske hav. Syd og øst for Dharavi ligger bydelene Sion og Matunga. Både beliggenheden og dårlig dræning gør Dharavi udsat for oversvømmelse i regntiden.

Historie 
Det nuværende Dharavi var indtil slutningen af 1800-tallet mangroveskov og befolket af fiskere fra Kolisamfundet. I takt med at sumpområdene blev drænet forsvandt imidlertid fiskeriet og en dæmning ved bydelen Sion fremskyndede processen med at knytte de forskellige øer sammen til én. Som byen Mumbai (Bombay) voksede frem flyttede forskellige befolkningsgrupper ind fra oplandet; pottemagere fra Gujarat, muslimske garvere fra Tamil Nadu og tekstilarbejdere fra Uttar Pradesh etablerede sig.

I medier og litteratur 
Dele af filmen Slumdog Millionaire fra 2008 er optaget i Dharavi.

Noter

Eksterne henvisninger 

 Hjemmeside om Dharavi  
 BBC hjemmeside om Dharavi  

Mumbai
Bydele
Liberal internationalisme

Liberal internationalisme er en udenrigspolitisk doktrin, der hævder, at liberale stater bør gribe ind i andre suveræne stater med henblik på at udøve liberale mål. Sådanne indgreb kan omfatte både militære invasioner og humanitær bistand. Dette synspunkt er i modsætning til isolationisme, realisme, eller ikke-interventionistisk udenrigspolitiske doktriner, som modsætter sig sådanne indgreb. Disse kritikere karakteriserer det som liberal interventionisme.

Liberal internationalisme opstod i det nittende århundrede, bl.a. i regi af den britiske udenrigsminister og premierminister Lord Palmerston, og som blev udviklet i det andet årti af det 20. århundrede under den amerikanske præsident Woodrow Wilson.

Formålet med liberal internationalisme er at opnå globale strukturer i det internationale system, der presser på for at fremme en liberal verdensorden. Det betyder at den globale frihandel, liberale økonomier og liberale politiske systemer fremmes. Desuden kæmper liberale internationalister for at fremme demokratiet globalt.

Eksempler på liberale internationalister er den britiske premierminister Tony Blair. I USA er det ofte forbundet med den amerikanske Democratic Party [redigér], men mange neo-konservative tænkere i USA er begyndt at bruge samme argumenter som liberale internationalister. Dermed liberal internationalistiske tænkning breder sig i det republikanske parti. Andre hævder, at neo-konservatisme og liberal internationalisme er tydeligt forskellige udenrigspolitiske filosofier og neokonservative kun må anvende retorik der ligner en liberal internationalistisk, men med langt forskellige mål og metoder til udenrigspolitik intervention.

Liberale internationalister mener at man gennem multilaterale organisationer som FN, kan gøre det muligt at undgå "stormagtspolitik" i forholdet mellem nationerne.
Fortalere for den realistiske tradition i internationale anliggender er skeptiske over for liberal internationalisme. De hævder, at det er magt – diplomatisk indflydelse og militær magt (eller truslen om det) – der i sidste ende er fremherskende.

Se også 

 Internationalisme (politik)
 Kosmopolitisk Demokrati
 Humanitær intervention
 Idealisme (international politik)

International politik
Udenrigspolitik
USA's relationer til andre stater
Fecal Matter

Fecal Matter var et amerikansk punkband, dannet af Kurt Cobain som også spillede i bandet Nirvana.

Eksterne henvisninger 
 

Punkgrupper fra USA
Etableret i 1985
Ophørt i 1994
Galgedil

Galgedil er en dansk arkæologisk lokalitet der viser spor fra yngre stenalder og frem til den sene del af yngre jernalder (årene 700-1100), blandt andet en stor dansk gravplads fra førkristelig vikingetid.

Galgedil ligger ved Otterup på Fyn på en bakketop vest for byen der er blevet inddraget til byggegrunde. 
Der er fundet spor fra bebyggelse fra yngre stenalder (4.000-1.700 f.kr.), yngre bronzealder (10.-5. århundrede f.kr.), fra dele af ældre jernalder (5. århundrede f.kr. – 2. århundrede e.kr.) og fra den sene del af yngre jernalder (ca. 7-10. århundrede e.kr.).
I gravene fra vikingetiden er der fundet knive, nøgler, perler, fibler, våben, kokæbe og en forfjerding af en pattegris.

Der har været arkæologiske udgravningen i Galgedil i 1988, 1999-2002 og i 2005 
og foretaget "renrums-udgravninger" for at sikre ukontamineret DNA.

Mitokondrie-DNA fra tænderne af 10 begravede individer fra vikingetiden har været analyseret således at deres haplogruppe kunne bestemmes. Fem individer tilhørte haplogruppe H, mens den fem andre hver tilhørte haplogrupperne K, U5a1a, I, X2c og T2.
Flere af disse haplogrupper er sjældne i nutidige skandinaviske populationer.
Senere blev et 11. individ fundet der tilhørte haplogruppe U5a.
De genetiske studier af Galgedil-fundene sammenholdt med andre danske fund har vist en forskel i haplogruppernes frekvens i forhold til nutidens genetiske variation.
Særligt har haplogruppe I vist sig at være mere udbredt i de tidlige tider: I Galgedil een ud af 11.
Dette har fået forskere til at fremkomme med teorien om at den sorte død skulle have haft stor indvirkning på de forskellige haplogruppers forekomst.

Strontiumisotopanalyser har også været foretaget på fundene.

Henvisninger 

Arkæologiske områder i Danmark
Tønsberg Vikings

Tønsberg Vikings eller Tønsberg og Omegn Ishockeyklubb er en ishockeyklubb fra Tønsberg, som spiller sine hjemmekampe i Tønsberg Ishall. Vikings har spillet i GET-ligaen mellem 2012 og 2014.

Da Tønsberg sikrede oprykning til Eliteserien i 2012, var de den første "nye by" på kortet siden Comet Halden næsten ti år tidligere. Dengang var der allerede spillet hockey i byen siden 60'erne, og klubben, der endte som vikingerne, var en fusion af flere lokale klubber. Der var stor entusiasme, men selvom de leverede gode individuelle resultater, var der to sidste pladser i de to sæsoner, de blev. De navigerede gennem to kvalifikationer med succes, men måtte til sidst opgive deres plads på grund af økonomiske vanskeligheder. De har været et tophold i 1. division de følgende sæsoner, men hidtil har det ikke været muligt at komme sig.

Eksterne links 
 http://www.tonsberghockey.no/

Ishockeyklubber i Norge
Etableret i 1963
Vikings
Jewpacabra

"Jewpacabra" er det fjerde afsnit af den 16. sæson af den amerikanske animerede sitcom South Park, og det 227. afsnit i alt af serien. Det havde premiere på Comedy Central i USA den 4. april 2012. I afsnittet er South Parks store påske-æggejagt på spil, da der opstår rygter om at et bæst vandrer rundt i skoven i nærheden. Cartman prøver at advare alle om at deres liv stå på spil hvis de deltager i æggejagten. Ingen tror på ham, indtil han producerer et video-bevis på det mystiske væsen.

Afsnittet var skrevet af seriens ene skaber Trey Parker og blev vurderet til TV-MA LV i USA.

Referencer

Eksterne henvisninger 
 

Animerede tv-serier fra USA
Tv-serier fra 2010'erne
South Park (sæson 16)-episoder
Butterballs

"Butterballs" er det femte afsnit af 16. sæson af den amerikanske animerede sitcom South Park og det 228. afsnit af serien i alt. Der havde premiere på Comedy Central i USA den 11. april 2012.

Stan vil gøre opmærksom på farerne ved at mobbe, ved at lave en stor dansevideo, alt imens Butters bliver offer for en unormal bølle. 

Afsnittet indeholdt mange humoristiske referencer til Kony 2012-skaberen Jason Russell, hvis personlige problemer har været offentligt kendt i mindre end en måned da afsnittet første gang blev vist. Afsnittet har også mange referencer til den kontroversielle film Bully fra 2011 og den generelle anti-mobningskampagne der har været i USA gennem de seneste år. Musikvideoen i afsnittet gengiver næsten eksakt den nyligt udgivet Cypress Ranch High School anti-mobbe musikvideo. I Cy-Ranch-videoen siger en studerende "Did you realize that in America (griner) er over 200.000 studerende bange for at gå i skole på grund af mobning?", hvilket gentages i afsnittet med det samme genkendelige grin.

Referencer

Eksterne henvisninger 
 

Animerede tv-serier fra USA
Tv-serier fra 2010'erne
South Park (sæson 16)-episoder
Vester Boulevard

Gadenavnet Vester eller Vestre Boulevard kan henføre til flere gader:

 Vester Boulevard i Randers
 H.C. Andersens Boulevard i København hed Vestre Boulevard indtil 2. april 1955 (150-året for H. C. Andersens fødsel)
South Park (sæson 8)

South Park sæson 8 er den ottende sæson af South Park, en amerikansk animeret sitcom skabt af Trey Parker og Matt Stone. Sæsonen startede den 17. marts 2004 og sendte 14. og sidste afsnit den 15. december 2004.

Afsnit

Referencer

Eksterne links 
 South Park Studios – officielle website med video streaming af hele afsnit.

South Park (sæson 8)-episoder
Sæsoner af tv-serier
Søndre Nordstrand

Søndre Nordstrand er en administrativ bydel i Oslo i Norge. Bydelen har 39.066 indbyggere (2020) og er med sine 18,4 km² Oslos største bydel i areal.
 
Levevilkårene i det sydlige Nordstrand er blandt de bedste i byen, hvor tætheden af beboelse er Oslo's laveste, med 1,9 indbyggere pr hektar. Søndre Nordstrand er efter Nordstrand, bydelen med den største grønne rum pr. indbygger. Dette kan også forklare, hvorfor kun 1,5% af befolkningen er plaget af trafikstøj (sammenlignet med 6,8% i Oslo i alt).
 
Distriktet logo er en stenbro, der symboliserer ønsket om at skabe en bro mellem de forskellige kulturer der findes i bydelen. Logoet refererer til Ljabru, en gammel stenbro, der krydser Ljanselven i Hauketo krydset. Floden er grænsen byen mellem Søndre Nordstrand og Nordstrand distrikt, bortset fra at de områder af Øvre Ljanskollen og Leirskallen (som ligger syd for floden) tilhører Nordstrand bydel.

Udvikling  
Bydelens sammensætning er geografisk og historisk delt i to, en vestlig og østlig del, med en 500 meter bred skov (smallere i nord) mellem dem. I den vestlige del er Østfoldbanen, og mn finder noget lidt ældre huse/ rækkehuse i Hauketo og Prinsdal. I 1980'erne, blev også forstaden Holmlia udviklet, senere også Mortensrud, Bjørndal og Stensrud. Lokaltoget stoper ved Hauketo Station, Holmlia Station og Rosenholm Trinbræt. Europavej E18 (Mosseveien) og en del af Europavej E6 løber gennem bydelen.

Om sommeren er Hvervenbukta en populær badestrand ved Bunnefjorden, en sidearm af Oslofjorden. 
 
I bydelen er ikke noget eget centrum og kommunikationsmuligheder på tværs af distriktet er få. Dette får bydelen til at fremstå som noget fragmenteret, med store demografiske forskelle mellem de forskellige forstæder.

Befolkning 
 
Søndre Nordstrand har en unik sammensætning af befolkningen.
 
Befolkningen steg med 80% til 7-årig periode fra 1986 til 1993, og gjorde Søndre Nordstrand til Oslo's "yngste" bydel: 1/3 af de lokale er under 20 år. Befolkningen har et lavere uddannelsesniveau end gennemsnittet i Oslo, og over 10% af den af beboerene modtager social bistand (her ægtefælle og børn inkluderet).
 
Søndre Nordstrand er også Oslo med størst minioritetsbefolking i forhold til befolkningen. 41,2% af indbyggerne i Søndre Nordstrand har en ikke-vestlig baggrund (2008). Denne befolkningsgruppe forventes dog at være mere resurstærk end indvandrere, der bor i ældre dele af Oslo indre øst. Der er en tendens i Oslo, at indvandrere der oplever et stigning i levestandard, flytter ud af centrum, til kvarterer som Søndre Nordstrand.
 
Bydelen har hovedstadens højeste procentdele af mennesker med handicap. Dette kan forklares ved bydelens gode levevilkår og de nærmere bestemmelser for denne type behov.

Referencer

Eksterne henvisninger 
Søndre Nordstrand

Bydele i Oslo
Skønhedspletter (album)

Skønhedspletter er Gnags' 19. studiealbum, udgivet i 2002 på pladeselskabet RecArt. Det er det første Gnags-album med Mika Vandborg og Bastian Sjelberg som fuldgyldige medlemmer.

Albummet fik en overvejende positiv modtagelse i pressen. I Gaffa skrev Jan Opstrup Poulsen bl.a. i sin anmeldelse, at "Skønhedspletter er [...] tæt på at være et genfødt Gnags, der med ét har fundet den lette melodiske tone i en række farverige sange". Også Politikens anmeldelse var positiv: Erik Jensen skrev bl.a., at Gnags "har gjort deres ypperste for at få det her til at vibrere og leve. Hvilket lykkes til fulde. 'Skønhedspletter' strutter af energi og melodi."  I Jyllands-Posten betegnede Uffe Christensen albummet som "helstøbt". Mindre positiv var Berlingske Tidende, hvor albummet blev betegnet som "for pænt". Ifølge anmelderen Thomas Søie Hansen indeholdt det mange fine momenter, som "desværre overdøves af en alt for pæn og stilsikker helhed".

Numre 
 "Moonlight" (3:29)
 "Udbrændt fakkel i en rendesten" (3:37)
 "Solskin i februar" (3:47)
 "Som vinden blæser" (3:50)
 "Mesterfotografen" (3:42)
 "Sådan en helt almindelig dag" (3:15)
 "Ulykkesfugle" (3:26)
 "Bare det årlige check" (2:34)
 "Kys mig" (3:07)
 "Selvopfyldte Profetier" (3:37)
 "Gyngernes sang" (2:51)
 "Svanedun i sneen" (3:01)
 "Stjernerne om nætterne" (4:25)

Tekst og musik: Peter A.G. Nielsen

Noter

Litteratur 
Christensen, Uffe (2002): "Gnags: Skønhedspletter". Anmeldelse, Jyllands-Posten. (09-04-2012)
Hansen, Thomas Søie (2002): "For pænt, Gnags!". Anmeldelse, Berlingske Tidende. (09-04-2012)
Jensen, Erik (2002): "De rige bagateller". Anmeldelse, Politiken. (09-04-2012)
Poulsen, Jan Opstrup (2002): "Gnags: Skønhedspletter" . Anmeldelse, Gaffa. (09-04-2012)

Eksterne henvisninger 
Skønhedspletter på gnags.dk (inkl. tekster)  (09-04-2012)

Album fra 2002
Gnags-album
Siamesiske tvillinger

Siamesiske tvillinger (eng.: conjoined twins = sammenføjede tvillinger) er identiske tvillinger, hvis krop er sammenvokset på en eller anden måde. Et sjældent fænomen, som kan forekomme i 1 ud af 200 enæggede tvillinge graviditeter eller omkring 1 ud af 200.000 fødsler (tal varierer fra 50.000-400.000 i forskellige kilder). Cirka halvdelen er dødfødte eller dør i løbet af få dage. Omkring 70% er, af uforklarlige årsager, piger. Forekomsten af conjoined twins er højere i Asien og Afrika.

Navnet Siamesiske tvillinger stammer fra brødrene Chang og Eng Bunker, der blev født i Thailand i 1811, landet hed den gang Siam. Det ældst kendte eksempel er Mary og Eliza Chalkhurst, der blev født i 1100 i England.

Siden 1950‘erne forsøges næsten alle sammenvoksede tvillinger separeret ved operation, der endda allerede lykkedes i Basel, Schweiz, tilbage i 1689. Den første ‘moderne separation‘ tilskrives Catherine og Caroline Mouton fra Louisiana, USA, i 1953. Der er forskellige teorier om årsagen til fænomenet og adskillige variationer af sammenvoksning.

En af de vanskeligste adskillelser blev udført i 2022, hvor de 6-årige brasilianske tvillinger Arthur og Bernardo Lima, der var havde sammenvokse hoveder, kranier og hjerner, blev adskilt gennem en 27 timer lang vellykket operation i Rio de Janeiro, med hjælp fra læger i London. Op til operationen havde lægerne bruger måneder på at træne ved hjælp af virtual reality, der gengav operationen virtuelt. CT- og MRI-scanninger af tvillingenre blev brugt til at kunne genskabe tvillingerne.

Kendte siamesiske tvillinger 
 Mary og Eliza Chalkhurst (The Biddenden Maids), 1100-1136, England
 Lazarus og Joannes Baptista Colloredo, 1617-164?, Italien
 Chang og Eng Bunker, 1811-1874, Siam (Thailand), USA
 Millie og Christine McCoy, USA
 Daisy og Violet Hilton, 1908-1969, England, USA
 Masha og Dasha Krivoshlyapova, 1950-2003, Rusland
 Ronnie og Donnie Galyon, 1951-2020, USA
 Lori og George Schappell, 1961- , USA
 Abigail og Brittany Hensel, 1990- , USA
 Sohna og Mohna Singh, 2003- , Indien
 Pin og Pan, 2009- , Thailand (Siam)
 Arthur og Bernardo Lima, 2016- , Brasilien

Henvisninger og kilder 
 General Info on Conjoined Twins 
 Seven Famous Sets of Conjoined Twins

 
Tvillinger
Vi er alle i samme båd

"Vi er alle i samme båd" er en dansk revyvise skrevet til Hornbækrevyen 1944 af Poul M. Jørgensen til en folkemelodi. I revyen blev visen fremført af Helge Kjærulff-Schmidt med rumsterstang, pegepind og høj hat med dannebrogflag. Han havde også en stor tegning med en allegorisk fremstilling af det danske samfund i en synkende skude, som teksten er bygget op om, og han pegede på billederne, efterhånden som han sang om dem. Tegningen var skabt af Arne Ungermann til et vittighedsblad, han havde lavet. Remedierne til nummeret findes nu på Revymuseet. 

Senere kom der en opdateret udgave med Ulf Pilgaard i Cirkusrevyen 2006 med titlen "Lærte vi noget?". Her var tegningen lavet af Roald Als og teksten handlede om Muhammed-krisen. Teksten til denne udgave er skrevet af Vase & Fuglsang.

Noter 

Revyviser
Grønlændere i Danmark

Grønlændere i Danmark bestod primo 2006 af omkring 8.000 grønlændere bosat i Danmark, med efterkommere kommer tallet op på ca. 18.000. I 2014 var antallet steget til 15.000 født i Grønland og bosat i Danmark. Grønlændere er født som danske statsborgere i kraft af rigsfællesskabet. 

Der er fire grønlandske Huse i Danmark i hhv. Aalborg, Aarhus, Odense og København, der hjælper grønlændere i Danmark via socialt arbejde, tolketjenester og kulturformidling. Der er desuden ansat en grønlandsk præst og der afholdes grønlandsk gudstjeneste den første søndag i måneden i København primært i Helligåndskirken (Københavns Kommune).

Socialt udsatte grønlændere 
I følge Socialministeriets Hvidbog om socialt udsatte grønlændere i Danmark var mellem 700 og 900 grønlændere bosat i Danmark socialt udsatte, hvilket indbefatter problemer med alkoholisme, arbejdsløshed og psykiske lidelser. Gruppen af socialt udsatte grønlændere er primært koncentreret i de større danske byer. Siden er et projekt under Socialt Udviklingscenter (SUS) igangsat, som i dag arbejder med at forbedre vilkårene for de udsatte.

Racisme  

Den grønlandske befolkning i ghettoområdet Gellerupparken i Aarhus blev i 2008 udsat for racisme, hvor arabiske og somaliske indvandrere udøvede en massiv chikane mod den grønlandske lokalbefolkning, hvilket medførte, at afholdelsen af en række grønlandske aktiviteter i bydelen måtte indstilles.

Kendte personligheder 
 Palle Christiansen, tandlæge, fhv. medlem af Inasisartut (tidligere Landstinget) og medlem af Naalakersuisut (tidl. Landsstyret) for Uddannelse og Forskning, nu bosat i Danmark
 Julie Bertelsen, popsangerinde
 Julie Rademacher, tidl. folketingsmedlem for Socialdemokratiet i Koldingkredsen, nu bosat i Grønland
 Knud Rasmussen, polarforsker
 Bebiane Ivalo Kreutzmann, skuespillerinde
 Minik Rosing, professor i geologi

Kilder

Se også 
 Grønlændere
 Grønlandske Huse i Danmark 
 Grønlands Repræsentation, København 

Personer fra Grønland
Grønlændere
Danmarks største øer

Danmark har cirka 406 øer (uden Færøerne og Grønland). Lidt over 70 (i listen er nævnt 71, men Ertholmene omfatter 2 beboede øer) af øerne er befolket, mens resten er ubeboede. Nogle af de ubeboede øer er først blevet ubeboet i de seneste årtier af økonomiske årsager.

Antallet af øer i Danmark ændrer sig fra tid til anden. Nye øer dannes lejlighedsvis ved sedimentation. Adskillige eksempler på disse nye øer findes i farvandene omkring Æbelø nord for Fyn, herunder Drætlingen som dannet i slutningen af 1990'erne, og en stadig unavngiven ø, der blev registreret i 2008. 

Danmark næststørste ø, Nørrejyske Ø, var ikke altid en ø.  Siden cirka år 1100 var det en halvø, der havde forbindelse med resten af Jylland via den smalle landmasse Agger Tange, langs den jyste vestkyst. Limfjorden var derfor faktisk en fjord. En storm den 3. februar 1825 gennemtrængte Agger Tange, og adskilte dermed Nørrejyske Ø fra resten af Jylland og gjorde Limfjorden til et sund. Gennembruddet fik navnet Agger Kanal. Kanalen lukkede til igen i 1877, men forinden i 1863 var Thyborøn Kanal dannet lidt sydligere ved en anden stormflod, så Nørrejyske Ø forblev en ø. Den nordøstlige del af øen havde tidligere været en ø, hvor et stræde ved Vust havde været åben før det 12. århundrede.
Indbyggertal 1. januar .

Se også 
 Beboede danske øer

Kilder 

Øer i Danmark
Lister relateret til Danmark

en:List of islands of Denmark
Arbeidsliv i Norden

Arbeidsliv i Norden er et elektronisk tidsskrift, som Arbeidsforskningsinstituttet i Norge udgiver på vegne af Nordisk Ministerråd. 

Publikationen udgives på de tre skandinaviske sprog og publiceres også i en engelsksproget version under navnet Nordic Labour Journal.

Tidsskriftet udkommer ni gange per år og behandler emner, som vedrører arbejdsmarkedet, arbejdsmiljøet og arbejdsretslige spørgsmål, der knytter sig til de nordiske modeller for organisering af arbejdslivet.

Ekstern henvisning 
 Arbeidsliv i Norden – hjemmeside 
 Nordiclabourjournal.org

Tidsskrifter
Nordisk Ministerråd
Nordstrand (Oslo)

, en halvø i Sydslesvig

Nordstrand er en administrativ bydel i Oslo, Norge. Den har 52.459 indbyggere (2020) og et areal på 16,9 km².
 
Bydelen, som den er i dag, var, før bydelsreformen i 2004 fusionerede de tidligere distrikter Nordstrand, Lambertseter og Ekeberg Bekkelaget (sidstnævnte men uden det meste af Ekebergskrenten og Ekebergskråningen, som blev en del af den nye bydel Gamle Oslo).

Områder i Nordstrand 

 Ekeberg
 Bekkelaget, med underområderne:
 Jomfrubråten
 Bekkelagshøgda, også kalt Øvre Bekkelaget
 Holtet, som ligger på højden Bekkelagshøgda
 Sørli
 Nordstrand, med underområderne:
 Kastellet
 Nordseter
Sæter
 Munkerud
 Ljabru
 Ljan

 Simensbråten
 Brattlikollen
 Karlsrud
 Lambertseter

Referencer

Eksterne henvisninger 
Nordstrand bydel

Bydele i Oslo